שר החוץ של ארה"ב, ג'ון קרי, והיועצת לביטחון לאומי בבית הלבן אמרו למשלחת פלסטינית בראשות סאיב עריקאת כי ארה"ב תהיה מוכנה לשתף פעולה עם החלטת מועצת הביטחון בנושא ההתנחלויות - כלומר, לא תטיל עליה וטו - במידה והנוסח שלה יהיה מאוזן. כך עולה מפרוטוקול הפגישה ביניהם בוושינגטון, שהתקיימה כ-10 ימים לפני ההצבעה באו"ם, שפורסם באתר החדשות המצרי "אל-יום אל-סאבע". סגן דובר משרד החוץ האמריקאי, מארק טונר, הכחיש את תוכן המסמך.